لوئيردير کښي دګورنمنټ ډګري کالج پلوسو جندول طالباتو کالج کښې دليکچرانو تعيناتې لپاره احتجاجي مظاهره کړې او مرکزي سړک ئي دهرقسمه ټريفک لپاره بندکړې، طالبات وائي چې دکالج لس کلاسونو لپاره صرف درې ليکچرر تعينات کړي شويدي

احتجاج کونکي طالباتو وينا وه چې دګورنمنټ ډګري کالج پلوسو جندول کښې دولس نه سيواد ليکچرانو اساميانې خالې دي، حکومت نه باربار غوښتنې باوجود اوس هم صرف درې ليکچرار په کالج کښې خدمات ترسره کوي، طالباتو اووئيل چې حکومت نه څوځل کالج کښې خالې اساميانو باندې دليکچرانو تعيناتې غوښتنه کړې ولې حکومت پرې تراوسه پورې هيڅ قسمه اقدام پورته کړې نه دې، دحکومت رويے لوجې مونږ په احتجاج مجبوره شوي يو